FINNOMENA Market Alert: ตลาดหุ้นเอเชียบวกแรง ตาม Sentiment ของตลาดหุ้นสหรัฐฯ - FINNOMENA
เช้านี้ (5 ต.ค.) ตลาดหุ้นเอเชียปรับตัวขึ้นตาม Sentiment เชิงบวกจากตลาดหุ้นสหรัฐฯ ที่ปรับตัวขึ้น
5 ต.ค. 2565

เช้านี้ (5 ต.ค.) ตลาดหุ้นเอเชียปรับตัวขึ้นตาม Sentiment เชิงบวกจากตลาดหุ้นสหรัฐฯ ที่ปรับตัวขึ้น อาทิ Dow Jones +2.80% , S&P 500 +3.06% , NASDAQ +3.34% และ Russell 2000 +3.71% หลังจากเมื่อคืนที่ผ่านมา ผลสำรวจการเปิดรับสมัครงานและอัตราการหมุนเวียนของแรงงาน (JOLTS) ประกาศตัวเลขการเปิดรับสมัครงาน ลดลง 1.1 ล้านตำแหน่ง สู่ระดับ 10.1 ล้านตำแหน่งในเดือน ส.ค. ซึ่งเป็นระดับต่ำสุดในรอบ 2 ปี และต่ำกว่าตัวเลขคาดการณ์ของนักวิเคราะห์ที่ระดับ 11.1 ล้านตำแหน่ง ส่งผลให้นักลงทุนในตลาดเชื่อว่า แนวโน้มเศรษฐกิจสหรัฐฯ เริ่มชะลอตัวลงต่อเนื่อง จะสร้างแรงกดดันให้ท่าทีของ Fed ที่จะปรับขึ้นอัตราดอกเบี้ยอีก 1.25% ภายในสิ้นปี 2022 นี้อาจลดลง ส่งผลให้ตลาดหุ้นเอเชียได้รับผลกระทบเชิงบวก อาทิ ดัชนี VNI ปรับตัวขึ้น 1.50% และ ดัชนี NIKKEI 225 ปรับตัวขึ้น 0.35% เป็นต้น
โดยเฉพาะอย่างยิ่งในดัชนี ดัชนี HSI ที่ปรับตัวขึ้น 5.01% ตอบรับต่อการอนุญาตให้จัดกิจกรรมวิ่งมาราธอนได้ในกรุงปักกิ่ง เฉพาะชาวปักกิ่ง สะท้อนท่าทีของทางการจีนที่ผ่อนคลายลงต่อมาตรการ Zero-Covid อย่างต่อเนื่อง
FINNOMENA Investment Team มองว่ายังคงมีมุมมองเชิงระมัดระวังตาม Recession Playbook ต่อการปรับตัวขึ้นของตลาดดังกล่าว จากแนวโน้มอัตราเงินเฟ้อพื้นฐาน (Core Inflation) ที่ยังไม่ลดลงสู่ระดับเป้าหมาย กดดันให้ตลาดหุ้นทั่วโลกยังมีโอกาสผันผวนอย่างต่อเนื่อง ผ่านแรงกดดันจากการดำเนินนโยบายการเงินของ Fed เพื่อต้องการลดเงินเฟ้อให้อยู่ในเป้าหมายที่ 2% และยังมีเรื่องของการลดขนาดงบดุล (QT) ที่ตลาดยังไม่ได้ให้ความสนใจเท่าที่ควรจึงยังคงมีมุมมองเชิงระมัดระวังในการลงทุน (Defensive)
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเอเชีย
แชร์บทความ: